**Bestyrelsesmøde torsdag d. 6. maj 2021 kl. 19.03**

**Deltagere:** Benny, Lennart, Lars, Thomas, Louise, Rene og Ulrik

**Afbud:** Mads, Peer og Frederik

**Referat**

1. **Godkendelse af referat fra bestyrelsesmødet d. 19/04/2021**
2. **Økonomi** 
   1. Frederik har meldt afbud, men der er ikke de store ændringer ift sidste måned.

1. **Generalforsamling 2021**
   1. Benny undersøger blandt 2-3 kandidater om en af dem kan være dirigent
   2. Thomas har en mulig kandidat til bestyrelsen, som Benny vil tage fat i - evt. som suppleant.
   3. Forslag til kontingent for 0-4 årige: 450 kr halvårligt uden indmeldelsesgebyr
   4. Der er ikke kommet øvrige forslag

1. **Valg af årets leder 2020?**

Thomas foreslår Klaus Jakobsen, der er træner på to årgange.

1. **TEMA: DBU’s nye børnestrategi og børnesyn – Thomas Brando**

Bilag: 3 x Debatindlæg i Politiken (det ene er sendt i særskilt mail)

Link til DBU: <https://dbu.dk/media/18738/020221_strategi_rapport_boernefodbold_final_x.pdf>

Thomas gennemgik den nye børnemanual fra DBU. Mange af de nye initiativer har vi allerede implementeret og flere er på vej. (godt arbejde af Thomas og teamet omkring ham ☺). En af de største udfordringer bliver at få forældre og enkelte trænere med på de nye koncepter, så de bliver en god ressource for spillerens udvikling.

1. **Strategidrøftelser**
   1. Hvordan kan vi øge vores indtægter? Sponsorer, stævner og andre aktiviteter?
      * Mads og Thomas planlægger at nedsætte et kommercielt udvalg. Der bliver tilknyttet en person fra bestyrelsen til at assistere.
   2. Hvordan får vi hurtigere flere kunstgræsbaner?
      * Vi har tidligere nedsat et udvalg, der skal se på det. Det består af Mads, Frederik og Lennart.
2. **Nyt fra udvalgene** 
   1. Thomas får stigende antal henvendelser om prøvetræning på stort set alle børneårgange. Især fra piger. Det er spændende om udviklingen fortsætter i takt med at restriktionerne forsvinder.
   2. Mange klubber lider af faldende medlemstal pga corona. B1903 har klaret sig relativt godt i den sammenhæng. Blandt andet fordi vi har tilbudt træning selv da der kun måtte samles 5.
   3. Der er fortsat ikke sat forhøjede hegn op bag målene, men nu ser det ud til at der er ved at ske noget, mener Lennart.
   4. Rene har fået sat et Google drive op, hvor det bliver muligt at dele filer. Rene sender mail til alle for at se om det virker.
3. **Fastlæggelse af næste bestyrelsesmøde**

Tirsdag d. 25. maj kl. 17.00 (før GF)

1. **Eventuelt** 
   1. Til næste møde vil vi bede Mads forberede en opgørelse af fordelingen af medlemmer på årgange, så vi kan se udviklingen.

**Benny Olsen Lennart Deramat Lars Hallgren**

**Louise Bøje Ulrik Marschall Rene Kristensen**